Diari Oficial de la Generalitat Valenciana


Sumari del DOGV 6999, del 09-04-2013 (2013/3281)

RESOLUCIÓ de 22 de març de 2013, de la Direcció General d'Administració Local, per la qual s'efectua, en execució de sentència, la formalització definitiva d'adjudicació del concurs ordinari de provisió del lloc de secretaria-intervenció de l'Ajuntament d'Algimia de Alfara reservat a funcionaris amb habilitació de caràcter estatal, en l'àmbit de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6999

Data del DOGV
:   09-04-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/3281


Data del document
:   22-03-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * funcionari

RESOLUCIÓ de 22 de març de 2013, de la Direcció General d'Administració Local, per la qual s'efectua, en execució de sentència, la formalització definitiva d'adjudicació del concurs ordinari de provisió del lloc de secretaria-intervenció de l'Ajuntament d'Algimia de Alfara reservat a funcionaris amb habilitació de caràcter estatal, en l'àmbit de la Comunitat Valenciana. [2013/3281]  
L'alcalde de l'Ajuntament d'Algimia de Alfara el lloc de secretaria del qual va ser inclòs en el concurs ordinari de provisió de llocs de treball reservats a funcionaris amb habilitació de caràcter estatal, i les bases i convocatòria del qual van ser publicades per Resolució d'esta Direcció General de 15 de maig de 2012 (DOCV 6789, 05.06.2012) va remetre, en el seu moment, la Resolució de data 16 de juliol de 2012 que resolia el concurs convocat per a la provisió amb caràcter definitiu del dit lloc a favor del José Luis Serrano Borraz, de conformitat amb la proposta formulada pel tribunal de valoració, en compliment del que disposa la disposició addicional segona, apartat 5.1 de la Llei 7/2007, de 12 d'abril, de l'Estatut Bàsic de l'Empleat Públic, així com en l'article 22.1 del Reial Decret 1732/1994, de 29 de juliol, sobre provisió de llocs de treball reservats a funcionaris d'Administració local amb habilitació de caràcter nacional.  
La Delegació de Govern en la Comunitat Valenciana va interposar un recurs contenciós administratiu contra l'acord adoptat per l'Ajuntament d'Algimia de Alfara en la sessió de data 26 de gener de 2012 pel qual es determinaven els mèrits locals a valorar en el concurs per a la provisió del lloc de secretaria-intervenció de l'Ajuntament, sol·licitant així mateix la suspensió d'este acord. Per mitjà de la Interlocutòria del Jutjat Contenciós Administratiu número 8 de València, de 31 de juliol de 2012, es va acordar la suspensió cautelar de l'acord impugnat.  
  
En conseqüència, en el Diari Oficial de la Comunitat Valenciana de 8 d'octubre de 2012 es va publicar la Resolució d'1 d'octubre de 2012, de la Direcció General d'Administració Local, per la qual es va efectuar la formalització definitiva d'adjudicacions del concurs ordinari de provisió de llocs de treball reservats a funcionaris amb habilitació de caràcter estatal, en l'àmbit de la Comunitat Valenciana, en què consta suspés el lloc de secretaria-intervenció de l'Ajuntament d'Algimia de Alfara per la Interlocutòria del Jutjat Contenciós Administratiu número 8 de València, de 31 de juliol de 2012.  
No obstant això, per mitjà de la Sentència número 6/13, del Jutjat Contenciós Administratiu número 8 de València, s'ha desestimat el recurs contenciós administratiu promogut per la Delegació de Govern contra l'Acord plenari de data 26 de gener de 2012, de l'Ajuntament d'Algimia de Alfara, en conseqüència correspon formalitzar el nomenament definitiu en el lloc de secretaria-intervenció de l'Ajuntament.  
  
Per això, esta Direcció General, fent ús de les atribucions conferides per l'article 34.2.c del Decret 187/2012, de 21 de desembre, del Consell, pel qual s'aprova el Reglament Orgànic i Funcional de la Presidència i de la Conselleria de Presidència i d'Agricultura, Pesca, Alimentació i Aigua, ha resolt:  
  
Primer  
Formalitzar, en els termes previstos en l'annex de la present resolució, el nomenament definitiu del concursant José Luis Serrano Borraz, en el lloc adjudicat, d'acord amb la resolució de l'Ajuntament d'Algimia de Alfara.  
  
Segon  
El termini de presa de possessió en el nou destí serà de tres dies hàbils, si es tracta de llocs en la mateixa localitat, o d'un mes, si es tracta de primer destí o de llocs de treball en localitat distinta.  
  
Tercer  
El termini de presa de possessió començarà a comptar-se a partir de l'endemà al del cessament, que haurà d'efectuar-se dins dels tres dies hàbils següents a la publicació de la present resolució en el Diari Oficial de la Comunitat Valenciana. Si la resolució comporta el reingrés al servici actiu, el termini de presa de possessió haurà de computar-se des de l'esmentada publicació.  
El còmput de terminis possessoris s'iniciarà quan finalitzen els permisos o llicències que, si és el cas, hagen sigut concedits als interessats.  
Per necessitats del servici, mitjançant un acord dels presidents de les corporacions en què haja de cessar i haja de prendre possessió el concursant, es podrà diferir el cessament i la presa de possessió fins a un màxim de tres mesos, i haurà de donar compte el segon d'ells de l'acord a la Direcció General d'Administració Local de la Conselleria de Presidència i Agricultura, Pesca, Alimentació i Aigua.  
  
Quart  
Les entitats locals hauran de remetre, a la Direcció General d'Administració Local (Servici d'Assessorament Municipal i Gestió d'Habilitats Estatals) de la Conselleria de Presidència i Agricultura, Pesca, Alimentació i Aigua, una còpia de l'acta de possessió i cessament dins dels tres dies hàbils següents a aquell en què es produïsquen.  
  
Quint  
La publicació de la present resolució en el Diari Oficial de la Comunitat Valenciana, servirà de notificació als interessats, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació o potestativament, podrà interposar-se un recurs de reposició, davant del mateix òrgan que ha dictat l'acte, en el termini d'un mes, a comptar des de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 22 de març de 2013.- El director general d'Administració Local: Vicente Saurí Martí.  
  
  
ANNEX  
  
Secretaria de classe 3a  
Ajuntament d'Algimia de Alfara (València).  
Serrano Borraz, José Luis. DNI 20525833.